Malthinus

Malthinus er en slekt av biller i delgruppen (underfamilien) «småbløtvinger» i familiegruppen bløtvinger.


== Utbredelse ==
Malthinus finnes i Europa, østover i Asia og i Nord-Afrika.


== Utseende ==
Malthinus er små avlange biller, vanligvis mellom 1-6 mm lange. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har en tydelig (lang) tann. Antennene er festet litt fra fasettøynenes innside, omtrent så nært øynene som første antenneledd, ved roten, er bredt. Hodet generelt kort framover (sett ovenfra) og stikker knapt lengre frem enn fasettøynene. Det vil si at hodeformen er mer ovalformet, sett ovenfra, bredere enn langt. Bakhodet noe smalt bakover, slik at det blir en slags hals. Brystskjoldet med avrundede framhjørner og klart spissvinklede bakhjørner. Føttenes første ledd (nærmest kroppen) omtrent like langt som de neste tilsammen. Klør ofte med en liten rottann. Dekkvingene hos de norske artene er kortere enn bakkroppen, slik at de siste leddene synes. Dekkvingene har fin, rekkevis ordnet punktur i overflaten. De er generelt mørke, grønnlige, nesten svarte og flere arter har en gul flekk på hver av dekkvingenes spiss.


== Levevis ==
De voksne (imago) finnes ofte nær trær og busker, hvor de lever på blader eller i vegetasjonen på bakken. De kan ofte observeres på blomster hvor de søker nektar og pollen.
Malthinus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Systematisk inndeling med norske arter ==
Oversikten har med norske arter i alfabetisk rekkefølge.

orden biller (Coleoptera)
underorden Polyphaga
overfamilie Cantharoidea
familien  bløtvinger (Cantharidae)
underfamilie Småbløtvinger (Malthininae)
Slekten Malthinus Latreille, 1806 – fem arter i Norge
Malthinus balteatus Suffrian 1851 [syn.: Malthinus fasciatus Thomson 1864]
Malthinus biguttatus (Linnaeus, 1758) [syn.: Malthinus biguttulus Paykull 1800]
Malthinus facialis Thomson 1864
Malthinus flaveolus (Herbst. 1786) [syn.: Malthinus punctatus (Geoffroy, 1785)]
Malthinus frontalis (Marsham 1802)
Malthinus seriepunctatus Kiesenwetter 1852


=== Liste over arter som  ikke forekommer i Norge ===


== Referanser ==


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 46-47. ISBN 8712166936
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) Malthinus i Encyclopedia of Life 
(en) Malthinus i Global Biodiversity Information Facility 
(no) Malthinus hos Artsdatabanken 
(sv) Malthinus hos Dyntaxa 
(en) Malthinus hos Fauna Europaea 
(en) Malthinus hos Fossilworks 
(en) Malthinus hos ITIS 
(en) Malthinus hos NCBI 
(en) Kategori:Malthinus – bilder, video eller lyd på Wikimedia Commons 
Malthinus – detaljert informasjon på Wikispecies 
Malthinus - Fauna Europaea - engelskspråklig
Norsk entomologisk forening